Մի բան էլ. կոնկրետ ինձ համար երաժշտությունն ու հեղինակային երգը ընտրություն չեն եղել: Ընտրելով չեմ առաջին անգամ թղթին հանձնել ինչ-որ բան, ուղղակի դա կատարվել է: Իմ կարծիքով՝ ստեղծագործողների մեջ կան մարդիկ, որոնք հորինող են, և մարդիկ, որոնք պատմող են: Ես ինձ դասում եմ պատմողների շարքին, որովհետև ստեղծագործելիս չեմ հորինում ինչ-որ բան, այլ փորձում եմ գեղարվեստական արժեք տալ այն օրերին ու ժամերին, որոնք այնքան իմաստալից են եղել, որ արժե ինչ-որ նշանակություն տալ: